Pippi Calzelunghe

Pippi Calzelunghe (in veneto Calsełonghe), (in łengua zvedeze Pippi Långstrump) ze un personajo imajinario, puteła protagonista de l'omònemo romanzo del 1945 de ła scritora zvedeza Astrid Lindgren e de l'omònema serie tełeviziva de'l 1969.

 Caraterìsteghe 
El nome conpleto el ze "Pippilotta Viktualia Rullgardina Succiamenta fia de'l Capitan Efraim Calzelunghe, presedentemente teror de i mari, deso re de i negri"Oppure Pippilotta Pesanella Tapparella Succiamenta inte ła prima edision italiana (Vallecchi, 1958). - "Pippilotta Viktualia Rullgardina Krusmynta Efraimsdotter Långstrump, dotter till kapten Efraim Långstrump, fordom havens skräck, numera negerkung" inte ła varsion orizinałe zvedeze).

Ła ze na puteła ecesionałe; ła pionba a l'inprovizo inte ła trancuìła sitadina zvedeza de Visby (inte l'ìzoła de Gotland) e ła va a viver da soła a Villa Villa Colle (Villa Villekulla). Efetivamente Pippi ła ze in conpanjìa de un cavało bianco a pois neri (rasa Knabstrup), che eła ła ciama zieto e de na simieta, signor Nilsson.

L'aspeto vivace de ła Viła (cołorada co cołori verde, zało e roza pasteło) atira suìto l'atension dei abitanti de ła sitadina; in partegołar cueła de do putełi, Tommy e Annika de dieze ani, che incuriozìia inpisa de sopiato a l'interno de ła viła e i trova na puteła so coetanea, che ze drìo repozar co ła tèsta ai pìe del łeto e i pìe (so i cuałi canpeja de łe bufisime scarpe de 5 mezure pì grande del pìe steso) so'l cusìn. Incuriozìi i putełi fa presto amicisia co ła sinpàtega incuiłina de ła viła e i scoerzarà presto che ła toem in caza na grosa spòrta co monede antìghe de inestimabiłe vałor, fruto a so dir dei tezori misteriozi trovai da'l pare, pirata inte i mari del Sud. Ła ze inazonta dotada de na forsa prodijoza, ai łimiti de'l paranormałe, che suìto ła metarà in ato alsando de pezo el só cavało e fazendo ło steso co l'ajuto de i do malcapitài połisioti, che dopo ła supiada avesta da zia Prysselius, vorìa farla zlojar da ła viła.

 El romanzo 
El romanzo de Pippi Calzelunghe nase da asurde storiełe, fruto de ła fantazìa de Astrid Lindgren, aventi come protagonista Pippi Calzelunghe, nome inventà da ła fia Karin che, dovendo star in łeto małada par na polmonìa, ga chiedesto a ła mare de contarle ła istoria de sto personajo. Astrid, perciò, ga tacà scrivar na serie de curti raconti che sto nome stranbo podese ispirarle. Pippi Calzelunghe ga sénpre l'obietivo de rezolver problemi, jutando i so amighi Tommy e Annika, co l'ajuto de ła so fervida imaginasion e del so altruizmo. El romanzo se divide in 24 raconti.

 Ła serie tełeviziva 
Ła varsion italiana de ła serie ze stà conponesta da na únega stazon formada da 21 epizodi, mentre ła varsion orizinałe ne contava 13. I zontativi 8 epizodi ze stà recavai da do film venjesti fora inte'l 1970. El dopiajo in łengua italiana ze stà curà da ła C.D. 1970.

In Itàłia ła serie ze andada in onda in prima vizion so RaiUno inte'l 1970 e drìoman ła ga avùo varie repliche so Rai 2 inte'l 1994, so Disney Channel inte'l 2004 e so Italia Uno inte ła stajon 2006-07. Ła serie tełeviziva Pippi Calzelunghe vien trazmetesta anca so'l canałe DeAKids e DeAKids+1, i canałi par tozi de De Agostini Editore vizibiłi so ła piataforma SKY ai canałi 601 e 602. Inte'l majo e zunjo 2012 vien trazmetesta so'l canałe tełevizivo Boing e da majo 2015 so'l canałe par putełi Cartoonito (ancora in trazmision inte l'ano 2020).

Ła serie tełeviziva ze anbientada inte i ani '60 anca se l'auto dei połisioti ze na Ford Model T del 1923 co l'inviamento "a manovèła" IMCD - Ford Model T.

 Łe varsion de Pippi Calzelunghe inte łe altre łengue 
 Albaneze: Pipi Çorapegjata
 Arabo: جنان ذات الجورب الطويل (Jnạn ḏạt ạljwrb ạlṭwyl)
 Basco: Pippi Kaltzaluze
 Bulgaro: Пипи Дългото Чорапче (Pipi Dălgoto Čorapče)
 Ceco: Pipi Dlouhá Punčocha
 Sineze: 長襪子皮皮, 长袜子皮皮 (Zhǎngwàzi Pípí)
 Coreano: 말괄량이 삐삐 (Malkwallyangi Ppippi)
 Croato: Pipi Duga Čarapa
 Curdo: Pippi-Ya Goredirey
 Daneze: Pippi Langstrømpe
 Ebràego: בילבי בת - גרב (Bylby Bat Gerev)
 Esperanto: Pipi Ŝtrumpolonga
 Estone: Pipi Pikksukk
 Finlandeze: Peppi Pitkätossu
 Franseze: Fifi Brindacier
 Gałisian: Pippi Mediaslongas
 Japoneze: 長靴下のピッピ, 長くつ下のピッピ (Nagakutsushita no Pippi)
 Grego: Πίπη η Φακιδομύτη (Pípi̱ i̱ Fakidomýti̱)
 Indonezian: Pippi Si Kaus Kaki Panjang
 Ingleze: Pippi Longstocking
 Izlandeze: Lína Langsokkur
 Italian: Pippi Calzelunghe
 Łetone: Pepija Garzeķe
 Łituan: Pepė Ilgakojinė
 Macedone: Пипи долгиот цорап (Pipi dolgiot corap)
 Norvejeze: Pippi Langstrømpe
 Ołandeze: Pipi Langkous
 Persian: پیپی جوراببلنده (Pypy Gwrāb-balandah)
 Połaco: Pippi Pończoszanka (o talvolta Fizia Pończoszanka)
 Portogheze: Píppi Meialonga o Bibi Meialonga (Braziłe); Pipi das Meias Altas (Portogało)
 Rumeno: Fifi Șosețica
 Ruso: Пеппи Длинныйчулок (Peppi Dlinnyjčulok)
 Serbo: Pipi Dugacka Carapa
 Zlovaco: Pipi Dlhá Pančucha
 Zloveno: Pika Nogavička
 Spanjoło: Pippi Calzaslargas (Spanja); Pipi Calzaslargas, Pipa Mediaslargas, Pippi Mediaslargas, Pepita Mediaslargas (America Łatina)
 Zvedeze: Pippi Långstrump
 Todesco: Pippi Langstrumpf
 Thai: ปิ๊ปปี้ ถุงเท้ายาว (Pippi Thung-taow Yaow)
 Turco: Pippi Uzun çorap
 Ungareze: Harisnyás Pippi
 Vietnamita: Pippi tất dài

Notasion

Categoria:Personajo